Valitse päävalikossa Exhibition Race. Esiin tulevassa valikossa voit kohdassa Select Track
valita hiirellä napsauttamalla jommankumman radoista. Bridgeport on niistä helpompi. Jos haluat ajaa useamman kierroksen kuin mitä pelin vakioasetuksissa on määritetty, valitse Race Length  ja lisää tai vähennä kierrosten määrää oikean- ja vasemmanpuolisilla nuolinäppäimillä. Valitse seuraavaksi Exhibition Setup. Tässä valikossa on neljä näppärää kohtaa
Qualify-kohdassa tutustut rataan yksin ja kokeilet, pääsetkö jatkoon ajoaikasi perusteella.
Race-kohdassa asetut lähtöviivalle maailman 15 parhaan Formula 1 -ajajan kanssa.
Car Setup -kohdassa voit valita toisen ajokin.
Options-kohdassa voit valita Set Controls -toiminnon, jossa voit määrittää ajokillesi uudet ohjausnäppäimet.

Ohjausnäppäimet ovat lähdössä seuraavat
Autoa ohjataan oikean- ja vasemmanpuoleisilla nuolinäppäimillä. 
A - kaasupoljin
Z - jarru
Q ja W - vaihto suurempaan ja pienempään vaihteeseen

Peli käynnistetään Race- tai Qualify- kohdasta. Ajon aikana käytettävänäsi ovat seuraavat näppäimet
V - kuvakulman muutos
G tai J - voit katsoa oikealle tai vasemmalle
H - voit katsoa taaksepäin
P - tauko

Jos pelin kulku on mielestäsi liian hidasta, voit muuttaa grafiikan yksityiskohtia F8- ja F12-näppäimillä. 

Taukonäppäimellä voit keskeyttää kilvan tai katsella uudelleen erityisen mielenkiintoisia kohtauksia. Andretti Racing -pelistä poistutaan päävalikossa. Valitse Previous Menu -kohdassa Quit Game. 

Andretti Racing toimii vain Windows 95ssä.

Vähimmäisvaatimukset
Pentium 133 CPU
16 Mt ram
22 Mt levytilaa
DirectX 5.0

Ohjelman poistaminen
Käynnistä Windowsin Resurssienhallinnassa ohjelma Lisää/poista sovellus. Valitse listasta "Andretti Racing Demo" ja paina Lisää/poista-painiketta. Kun suoritat sen, Andretti Racing poistuu koneestasi.